Risolat Haydarova

Risolat Haydarova (1966-yil 6-noyabr, Toshkent, OʻzSSR, SSSR) – taniqli oʻzbek yozuvchisi, jurnalisti. Tarixiy yoʻnalishdagi bir qancha asarlar muallifi. Tarixiy janrdagi „Suyumbika“ romani muallifi.

 Hayoti 
Risolat Haydarova 1966-yil 6-noyabr kuni Oʻzbekiston SSR tarkibidagi Toshkent shahrida tugʻilgan. Oʻrta taʼlimni tugatgach, 1984-yilda Toshkent davlat universiteti (hozirgi Oʻzbekiston Milliy universiteti)ning jurnalistika fakultetiga oʻqishga qabul qilinadi. Oliygohni 1989-yil muvaffaqiyatli tamomlaydi.

 Mehnat faoliyati 
Oʻz faoliyatini dastlab, Oʻzbekiston televideniyesida muharrir sifatida boshlaydi. „Poytaxt“ radiosining xalqaro axborot boʻlimida tarjimon, muallif va boshlovchi boʻlib ishlaydi. 2008-yilda „Region.uz“ axborot sayti va gazetasida mas’ul kotib, „UzReport.com“ biznes xabarlar portalida tarjimon boʻlib bir muddat faoliyat yuritadi. 2010-yilgacha „Sharq biznes xabarnomasi“ gazetasida mas’ul kotib boʻlib ishladi. 2010-yildan 2011-yilgacha Oʻzbekiston auditorlar palatasida jamoatchilik bilan aloqalar boʻlimi rahbari, matbuot kotibi lavozimida faoliyat olib bordi. 2011-yildan 2013-yilgacha „Oʻzenergosozlash“ unitar korxonasida tarjimon sifatida ishladi. 2014-yili „Zvezda Vostoka“ jurnalida muharrir sifatida bir yil faoliyat yuritgan. Ayni paytga qadar, „Sharq yulduzi“ jurnali nasr boʻlimi boshligʻi hamda Oʻzbekiston yozuvchilar uyushmasining nasr kengashida rais oʻrinbosari sifatida ishlab kelmoqda.
 Tarjimonlik faoliyati 
Risolat Haydarova yozuvchilikdan tashqari, tarjimonlik faoliyati bilan ham shugʻullangan. Mashhur serb yozuvchilari Ivo Andrich va Miodrag Jurjevich, makedon yozuvchi Dimitar Solyev, xorvat yozuvchisi Ranko Marinkovich va sloven yozuvchisi Nada Kraygerlarning asarlarini oʻzbekchaga oʻgirgan.
 Ijodi 
1984-1989-yillarda oliygohda tahsil olayotgan vaqtida, bolalar va oʻsmirlar jurnali – „Gulxan“ va gazetasi „Tong yulduzi“da oʻzining sheʼr va hikoyalari chop etilgan. Bundan tashqari hajmi yirikroq ijodiy asarlari esa, „Oʻzbekiston adabiyoti va sanʼati“, „Turkiston“, „Toshkent“ gazetalarida nashr etilgan. 2005-yili ayni paytda faoliyat yuritayotgan „Sharq yulduzi“ jurnalida chop etilgan hamda alohida kitob sifatida ham nashrdan chiqarilgan. 2011-yilda tarixiy janrdagi yirik roman „Javzo“ni yozib tugatdi va bu asar koʻp nusxalarda chop etildi. Shu yili oʻzining „Gʻurgʻurtepada saraton“ hikoyalar toʻplamini ham nashr etadi. Toʻplamda insoniy xususiyatlar, oʻzbek xalqining qadriyatlari, sevgi va muhabbat tuygʻularining insonlar oʻrtasidagi ahamiyati haqida bir necha hikoyalar mavjud.

 Manbalar 

Turkum:Oʻzbekistonlik yozuvchilar